אני רוצה לדבר היום על כסף ואושר,
שהם שני דברים
שרבים מאיתנו משקיעים זמן רב בחשיבה עליהם,
על נסיונות להשיג אותם או להעשיר אותם.
רבים מאיתנו מזדהים עם הביטוי הבא.
אנו רואים אותו בדתות ובספרי עזרה עצמית,
שבעזרת כסף לא ניתן לרכוש אושר.
אני רוצה לטעון היום שלמעשה זו טעות.
(צחוק)
אני בבית ספר לעסקים, זה מה שאנו עושים.
אז זו טעות, ולמעשה אם תחשבו על זה,
אתם פשוט לא מבזבזים אותו כראוי.
אז במקום לבזבז את הכסף כפי שאתם רגילים לעשות,
אולי אם תבזבזו אותו אחרת,
זה יעבוד קצת יותר טוב.
ולפני שאספר לכם על הדרכים בהן אתם יכולים לבזבז את הכסף כך שתהיו למאושרים יותר,
באו נחשוב על הדרכים בהן אתם בדרך כלל מבזבזים את הכסף
שלא עושות אתכם למאושרים יותר.
היה לנו ניסוי טבעי.
לפני זמן מה, התפרסם ב-CNN מאמר מעניין
שעסק במה שעובר על אנשים כאשר הם זוכים בלוטו.
מסתבר שאנשים חושבים שכאשר יזכו בלוטו החיים שלהם ישתפרו פלאים.
המאמר הזה עסק באופן בו חייהם נהרסו.
אז מה שקורה כאשר אנשים זוכים בלוטו
הוא, דבר ראשון, הם מבזבזים את כל הכסף ונכנסים לחובות,
ודבר שני, כל החברים שלהם וכל מי שהכירו
מוצאים אותם ומציקים להם בבקשות לכסף.
וזה הורס את יחסיהם החברתיים למעשה.
אז הם מצויים ביותר חובות ויחסים חברתיים גרועים יותר
משהיו להם לפני שזכו בלוטו.
מה שהיה מעניין במאמר
הוא שאנשים החלו להגיב למאמר, אלו שקראו אותו.
ובמקום לדבר על כך
שהמאמר הביא אותם להבנה כי כסף לא מוביל לאושר,
כולם מיד החלו לכתוב,
"יודעים מה אני הייתי עושה אם הייתי זוכה בלוטו...?"
ולפנטז על מה שהיו עושים.
והנה רק שניים מהדברים שקראנו שמאוד מעניין לחשוב עליהם.
אדם אחד כתב, "כאשר אני אזכה, אני עומד לרכוש הר קטן משלי
ולבנות לי בית קטן בראש ההר."
(צחוק)
אדם אחר כתב, "אני אמלא אמבטיה גדולה בכסף
ואשב בה בזמן שאני מעשן סיגר גדול ושמן,
ולוגם מכוס שמפניה."
כעת זה הופך חמור עוד יותר: "לאחר מכן אוודא שיצלמו תמונה
ויעשו לה עשרות העתקים מבריקים.
כל מי שיתחנן או ינסה לסחוט ממני כסף
יקבל העתק של התמונה ולא יותר מזה."
(צחוק)
ורבות מן התגובות היו מהסוג הזה,
בהן אנשים קיבלו את הכסף
ולמעשה, זה עשה אותם אנטי חברתיים.
אז אמרתי לכם שהזכייה הורסת לאנשים את החיים ושחבריהם מציקים להם.
בנוסף, כסך בדרך כלל גורם לנו להרגיש מאוד אנוכיים
ואנו עושים דברים אך ורק למעננו.
ואנו חשבנו, אולי הסיבה לכך שכסף לא עושה אותנו מאושרים יותר
היא שאנו כל הזמן מוציאים אותו על הדברים הלא הנכונים,
ובפרט, שאנו כל הזמן מוציאים אותו על עצמנו.
וחשבנו, מה יקרה אם
נגרום לאנשים להוציא יותר מהכסף שלהם על אחרים.
כך שבמקום להיות אנטי חברתיים עם כספכם,
מה אם תהיו קצת יותר פרו-חברתיים עם כספכם?
אז חשבנו לגרום לאנשים לפעול כך ולראות מה תהיה התוצאה.
ניקח כמה אנשים שיעשו את מה שעושים בדרך כלל
ויבזבזו את כספם על עצמם,
וכמה אנשים שיתנו את הכסף,
נמדוד את האושר שלהם ונראה האם הם הופכים מאושרים יותר.
אז דרך אחת בה עשינו את זה,
בבוקר אחד בונקובר, יצאנו אל הקמפוס
באוניברסיטה של קולומביה הבריטית
וניגשנו לאנשים ואמרנו, "האם אתם רוצים להשתתף בניסוי?"
הם ענו, "כן."
שאלנו אותם כמה הם מאושרים, ואז נתנו להם מעטפה.
במעטפה היה רשום,
"עד לשעה 17:00, עליך לבזבז את הכסף על עצמך."
ונתנו כמה דוגמאות לדברים שניתן להוציא עליהם את הכסף.
לאחרים, באותו הבוקר, היה רשום
"עד לשעה 17:00, עליך לבזבז את הכסף על מישהו אחר."
בנוסף שמנו במעטפה כסף.
וויסתנו את כמות הכסף שנתנו להם.
חלק קיבלו את ההוראות וחמישה דולרים.
אחרים קיבלו את ההוראות ועשרים דולרים.
שיחררנו אותם להמשיך את היום כהרגלם. הם עשו מה שרצו.
גילינו כי הם אכן הוציאו את הכסף כפי שהורנו להם.
התקשרנו אליהם בלילה ושאלנו אותם,
"על מה הוצאתם את הכסף, וכמה אתם מרגישים מאושרים כעת?"
על מה הם הוציאו את הכסף?
טוב אז מדובר בבוגרי אוניברסיטה כך שאלה שהוציאו את הכסף על עצמם
רכשו דברים כמו עגילים ואיפור.
בחורה אחת אמרה שהיא רכשה בובת פרווה עבור אחייניתה.
אנשים נתנו את הכסף לחסרי בית.
השפעה אדירה של Starbucks (רשת בתי קפה).
(צחוק)
אז אם אתם נותנים לבוגרים חמישה דולרים, הכסף נראה להם כמו קפה
והם רצים ל- Starbucks להוציא את הכסף כמה שיותר מהר.
חלק מהאנשים רכשו קפה עבור עצמם כפי שהם בדרך כלל עושים,
אחרים אמרו שרכשו את הקפה עבור אדם אחר.
אותה הרכישה בדיוק,
במקרה אחד עבור עצמך
במקרה שני או עבור אדם אחר.
מה מצאנו כאשר התקשרנו אליהם בסוף היום?
אנשים שהוציאו את הכסף על אחרים נעשו מאושרים יותר.
אצל אנשים שהוציאו את הכסף על עצמם, דבר לא קרה.
זה לא עשה אותם מאושרים פחות, אלא פשוט לא שינה עבורם דבר.
דבר נוסף שמצאנו הוא שלכמות הכסף לא היתה משמעות.
אז היו שחשבו שעשרים דולרים הם טובים יותר מחמישה.
למעשה, זה לא משנה כמה כסף הוצאתם.
מה שמשנה הוא שהוצאתם את הכסף על אדם אחר
ולא על עצמכם.
אנו רואים זאת שוב ושוב
כאשר אנו נותנים לאנשים כסף שיוציאו על אחרים ולא על עצמם.
כמובן, מדובר בסטודנטים בוגרים בקנדה --
לא האוכלוסייה המייצגת ביותר של העולם.
הם גם די אמידים, בעלי אמצעים וכל הדברים הללו.
רצינו לראות האם המחקר תקף בכל מקום אחר בעולם
או רק במסגרת מדינות אמידות.
אז הלכנו, למעשה, לאוגנדה וביצענו ניסוי דומה מאוד.
אז דמיינו, במקום לפנות רק לאנשים מקנדה,
אמרנו, "ספרו לנו על הפעם האחרונה שהוצאתם כסף על עצמכם או אדם אחר.
תארו את הארוע. כמה זה עשה אתכם מאושרים?"
או באוגנדה, "ספרו על הפעם האחרונה שהוצאתם כסף
על עצמכם או על אחרים ותארו את הארוע."
ואז שאלנו אותם שוב כמה מאושרים הם.
ומה שראינו הוא די מדהים
מפני שישנם אוניברסליים לגבי מה שאנשים עושים עם הכסף שלהם
ובנוסף ישנם הבדליים תרבותיים המשפיעים גם כן.
אז לדוגמה,
בחור אחד מאוגנדה אמר את הדבר הבא.
הוא אמר, "התקשרתי לבחורה שביקשתי לאהוב."
הם בעצם יצאו לדייט,
והוא אומר בסוף שהוא לא "השיג" אותה עד לאותו הרגע.
הנה בחור מקנדה.
מקרה מאוד דומה.
"לקחתי את החברה שלי לארוחת ערב.
הלכנו לסרט, עזבנו מוקדם,
ואז חזרנו אליה לחדר ל...רק עוגה" -- בסך הכל חתיכת עוגה.
אוניברסלים כלל אנושיים -- אתם מוציאים כסף על אחרים,
אתם נחמדים אליהם.
אולי אתם מצפים למשהו אולי לא.
אבל אז אנו רואים הבדלים בלתי רגילים.
אז הביטו בשניים הבאים.
זוהי בחורה מקנדה.
אנחנו אמרנו, "ספרי לנו על פעם בה הוצאת כסף על אדם אחר."
היא ענתה, "אני קניתי מתנה עבור אימי.
אני נסעתי לקניון ברכב שלי, קניתי מתנה, נתתי לאימי."
בהחלט דבר נחמד לעשות.
זה טוב לתת מתנות לאנשים שאתם מכירים.
השוו את הסיפור הזה לבחורה הזו מאוגנדה.
"אני הלכתי ופגשתי חברה מזה זמן רב
שבנה חלה במלריה.
לא היה להם כסף, הם הלכו למרפאה ואני נתתי לה את הכסף הזה."
לא מדובר בעשרת אלפים דולר, אלא במטבע המקומי.
אז מדובר בסכום כסף זעום, למעשה.
אבל מדובר במוטיבציות שונות לחלוטין כאן.
כאן מדובר בצורך רפואי אמיתי,
תרומה מצילת חיים פשוטו כמשמעו.
למעלה, זה בעצם, אני קניתי מתנה לאימי.
מה שאנו רואים שוב
זה שהדרך הספציפית בה אתם מוצאים את הכסף על אחרים
לא חשובה כמו
העובדה שאתם הוצאתם את הכסף על אחרים
בכדי לגרום לעצמכם להרגיש אושר,
שזה באמת דבר די חשוב.
אז אתם לא צריכים לעשות דברים מדהימים עם הכסף שלכם בכדי לגרום לעצמכם להיות מאושרים.
אתם יכולים לעשות דברים פעוטים, טריביאלים ועם זאת עדיין לזכות בהטבות שבמעשים הללו.
אלו בסך הכל שתי מדינות.
רצינו מידע רחב יותר וללכת לכל מדינה בעולם אם היינו יכולים,
בכדי לראות מהו היחס בין כסף לאושר.
קיבלנו נתונים מארגון Gallup,
שאתם מכירים מכל הסקרים הפוליטיים שמתקיימים לאחרונה.
הם שאלו אנשים, "האם תרמתם באחרונה כסף לצדקה?"
ושאלו אותם, "כמה מאושרים אתם מחייכם באופן כללי?"
ואנו יכולים לראות מה היחס בין השניים.
האם יש ביניהם מתאם חיובי? נתינת כסף עושה אתכם מאושרים.
או שיש ביניהם מתאם שלילי?
על המפה הזו, ירוק מציין כי בין השניים מתקיים מתאם חיובי
ואדום מציין שיש בין השניים מתאם שלילי.
ואתם יכולים לראות, העולם הוא ירוק בטירוף.
אז כמעט בכל מדינה בעולם
ממנה יש לנו נתונים,
אנשים שתורמים כסף לצדקה הם אנשים שמחים יותר
מאנשים שלא תורמים כסף לצדקה.
אני יודע שכולכם מסתכלים על המדינה האדומה שם באמצע.
אני אהיה לא נחמד אם לא אספר לכן מה זה,
למעשה, מדובר ברפובליקה המרכז-אפריקאית.
יכולים להיות לכך כל מיני סיפורים. אולי זה שונה שם מסיבה כזו או אחרת.
אבל מתחת לרפובליקה ולימינה ישנה רואנדה,
שהיא ירוקה באופן מדהים.
אז כמעט בכל מקום בו נסתכל
נראה שנתינת כסף עושה אתכם מאושרים יותר
משמירת הכסף עבורכם.
מה לגבי חיי העבודה שלכם, שם אנו מעבירים את שאר זמננו
כשאנו לא עם האנשים שאנו מכירים.
החלטנו להסתנן לכמה חברות ולעשות דבר דומה מאוד.
אז אלו צוותי מכירות בבלגיה.
הם עובדים בצוותים; הם יוצאים ומוכרים לרופאים,
ומנסים לגרום להם לרכוש תרפות.
אז אנו יכולים לראות כמה מוצלחים הם במכירה
כפונקציה של היות כל אחד מהם חלק מקבוצה.
חלק מהצוותים, נתנו לאנשים בצוות כסף לעצמם
ואמרנו, "תבזבזו את הכסף איך שתרצו על עצמכם,"
בדיוק כפי שעשינו עם בוגרי האוניברסיטה בקנדה.
אך לצוותים אחרים אמרנו, "הנה 15 אירו.
בזבזו אותם על אחד מחבריכם לצוות השבוע.
רכשו עבורם מתנה כזו או אחרת ותנו להם אותה.
ואז יכולנו לראות, בעצם כעת יש לנו צוותים שמבזבזים את הכסף על עצמם
ויש לנו את הצוותים הפרו-חברתיים
שנותנים כסף בכדי להפוך את הצוות למעט טוב יותר.
הסיבה שיש לי פינייטה מגוחכת שם
היא שאחד הצוותים אסף את כספו ורכש פינייטה,
וכל חברי הצוות התקבצו, ריסקו את הפינייטה, כל הממתקים נפלו וכל זה.
דבר מאוד טיפשי ותפל לעשות,
אבל חישבו על ההבדל בינם לצוות שלא עשה את זה,
שקיבל 15 אירו, שם אותם בכיסו,
אולי הם רכשו לעצמם קפה,
בניגוד לקבוצות שהיתה להן החוויה הפרו חברתית הזו
בה כולם חברו יחד בכדי לרכוש משהו ולעשות פעילות קבוצתית.
מה שאנו מוצאים הוא, למעשה, הקבוצות שהיו פרו חברתיות מכרו יותר מוצרים
מהקבוצות שקיבלו כסף רק עבור עצמם.
ודרך אחת לחשוב על זה
היא שעל כל 15 אירו שאתם נותנים לאנשים עבור עצמם,
הם שמים אותם בכיסם, הם לא עושים איתם דבר שונה משעשו בעבר.
אתם לא מרוויחים מכך כסף.
אתם בעצם מפסידים כסף מפני שלא היתה להם המוטיבציה לתפקד טוב יותר.
אך כשתיתנו להם 15 אירו לבזבז על חבריהם לצוות,
הם יתפקדו הרבה יותר טוב בצוותים שלהם
כך שבפועל אתם זוכים בגדול על כך שהשקעתם את הכסף בצורה הזו.
וברור לי שאתם בטח חושבים לעצמכם,
"זה הכל בסדר,
אבל יש הקשר שהוא מאוד חשוב במדיוינת ציבורית
ואני לא חושב שהוא יעבוד במקרה זה.
ובפועל אם הוא לא יראה לי שזה פועל כאן,
אני לא מאמין לדבר שהוא אומר."
ואני יודע שמה שאתם חושבים עליו זה קבוצות דודג'בול (מחניים).
(צחוק)
זו היתה ביקורת מאוד קשה שקיבלנו,
שאם לא נוכל להדגים את זה עם קבוצות דודג'בול, זה הכל טיפשי.
אז הלכנו ומצאנו קבוצות דודג'בול
והסתננו אליהן.
ועשינו בדיוק את אותו הדבר שעשינו קודם לכן.
אז בחלק מהקבוצות, נתנו לאנשים שבקבוצה כסף, הם בזבזו אותו על עצמם.
בקבוצות אחרות, נתנו להם כסף
שיבזבזו אותו על חבריהם לקבוצה.
לקבוצות בהן בזבזו את הכסף על עצמם
היה את אותו אחוז הזכיות שהיה להם בעבר.
בקבוצות שבהן נתנו כסף בכדי שיבזבזו על חבריהם לקבוצה,
הן הפכו לקבוצות שונות לחלוטין
ולמעשה, הן שלטו בליגה עד שסיימו.
לרוחב כל ההקשרים השונים הללו --
חייכם האישיים, חיי העבודה שלכם,
אפילו דברים טיפשיים כמו ספורט קהילתי --
אנו רואים שלהשקעה באנשים אחרים יש החזר רב יותר עבורכם
מהוצאת הכסף על עצמכם.
אני אומר כך, אם אתם חושבים שכסף לא יכול לקנות אושר
אתם לא מוציאים אותו כראוי.
המשמעות היא לא שאתם צריכים לרכוש מוצר אחד ולא אחר
וכך תהיו מאושרים יותר.
למעשה, אתם צריכים להפסיק לחשוב
על איזה מוצר תקנו לעצמכם
ולנסות לחילופין לתת חלק מהכסף לאנשים אחרים.
ובמזל יש לנו הזדמנות עבורכם.
DonorsChoose.org הינו ארגן ללא מטרות רווח
בעיקר עבור מורים בבתי ספר ציבוריים לבעלי הכנסה נמוכה.
הם מציעים פרויקטים,
אז לדוגמה הם אומרים, "אני רוצה ללמד את האקלברי פין בכיתה שלי ואין לנו את הספרים,"
או "אני רוצה מיקרוסקופ ללמד את התלמידים שלי מדעים
ואין לנו מיקרוסקופ."
אתם ואני יכולים ללכת לרכוש את הדברים האלה עבורם.
המורה רושם לכם מכתב תודה. הילדים רושמים לכם מכתב תודה.
לפעמים הם ישלחו לכם תמונות שלהם משתמשים במיקרוסקופ.
זה דבר יוצא מן הכלל.
הכנסו לאתר והתחילו לקחת חלק בתהליך
החשיבה, שוב, פחות "איך אני יכול להוציא כסף על עצמי?"
ויותר "אם יש לי 5 דולרים או 15 דולרים,
מה אני יכול לעשות שיפיק תועלת עבור אנשים אחרים?"
מפני שבסופו של דבר כשתעשו את זה, אתם תגלו שהפקתם הרבה יותר תועלת מהמעשה.
תודה לכם.
(מחיאות כפיים)